ધ્રાંગધ્રા નગરપાલિકાના સફાઇ કામદારોની લાંબી લડત બાદ સરકારે ૭૨ જેટલા સફાઇ કામદારોને કાયમી કરવાના હુકમ કરવા છતાય ધ્રાંગધ્રા નગરપાલિકા દ્વારા આ લોકોને કાયમી હુકમનુ પાલન ન કરતા કામદારો પાલિકા પાસે દશેક દિવસથી આંદોલન ઉપર બેઠા છે એમ છતાય હલ ન નીકળતા સો જેટલા મહિલા-પુરુષો હળવદરોડ ઉપર હાઇવે ઉપર ચકકાજામ કરીને બેઠા હતા જ્યાં પોલીસે બળપ્રયોગ કરવા જતા આ કામદાર પરિવારજનોએ પથ્થર અને લાકડીઓ વડે પોલીસને દોડાવી ગાડીઓના કાચ તોડી નાખ્યા હતાં જ્યારે સફાઈકામદારો અને પોલીસના ઘર્ષણમાં ડીવાયએસપી સહિત છ જેટલા પોલીસ કર્મચારીને ઇજા પહોંચતા તેઓને હોસ્પિટલ ખસેડાયા હતા ઘટના બાદ દશેક લોકોની પોલીસે ધરપકડ કરી હતી.